Πάπας Κλήμης Η΄

O **Πάπας Κλήμης Η΄**  ή **Ιππόλυτος Αλντομπραντίνι** (24 Φεβρουαρίου 1536 - 3 Μαρτίου 1605) ήταν αρχηγός στην Ρωμαιοκαθολική Εκκλησία και κυβερνήτης στα Παπικά Κράτη (2 Φεβρουαρίου 1592 - 3 Μαρτίου 1605). Ο Ιππόλυτος Αλντομπραντίνι γεννήθηκε στο Φάνο της Ιταλίας από μιά επιφανή οικογένεια της Φλωρεντίας. Σπούδασε νομικό δίκαιο, εξελέγη Καρδινάλιος της Καθολικής εκκλησίας (1585) και κατόπιν Πάπας (1592), Στην διάρκεια της παποσύνης του προσπάθησε να συμφιλιώσει τον Ερρίκο Δ΄ της Αγγλίας με την Αγία Έδρα και με στόχο να προχωρήσουν σε κοινή εκστρατεία απέναντι στην Οθωμανική αυτοκρατορία. Στην διαμάχη που είχε ξεσπάσει ανάμεσα στο Τάγμα των Δομινικανών και την Εταιρεία του Ιησού επίλυσε με επιτυχία την διαφορά που είχε σχέση με την Ελεύθερη βούληση. Ο Κλήμης Η΄ ήταν πρόεδρος σε ένα Ιωβηλαίο που έφερε πολλούς προσκυνητές στην Ρώμη (1600), ήταν επιπλέον πρόεδρος στην δίκη που αποφάσισε την εκτέλεση του Τζορντάνο Μπρούνο. Τα μέτρα που πήρε επίσης εναντίον των Εβραίων ήταν σκληρά, καταγράφεται σαν ο πρώτος Πάπας που ήπιε καφέ. Ο Κλήμης Η΄ πέθανε σε ηλικία 69 ετών (1605), η ταφή του έγινε στην Σάντα Μαρία Ματζόρε.

## Βιογραφία

Ο Πάπας Κλήμης Η΄ καταγόταν από μια επιφανή οικογένεια της Φλωρεντίας, σπούδασε Κανονικό Δίκαιο όπως ο πατέρας του και έγινε δικαστής στην Ρωμαϊκή Ρότα, την υψηλότερη εκκλησιαστική αυλή στην Αγία Έδρα. Σε ηλικία 45 ετών ορκίστηκε ιερέας (31 Δεκεμβρίου 1580) και σε ηλικία 56 ετών εξελέγη πάπας (2 Φεβρουαρίου 1592). Ο Πάπας Σίξτος Ε΄ τον όρισε Καρδινάλιο-ιερέα του Αγίου Πάνκρα (1585), μέγα ιεροεξεταστή (1586) και παπικό Λεγάτο στην Πολωνία (1588). Ο διδάσκαλος του ήταν ο ευσεβής ιερέας και μετέπειτα Άγιος Φίλιππος Νέρι, στάθηκε για 30 χρόνια ο εξομολόγος του. Ο Ιππόλυτος Αλντομπραντίνι έγινε αγαπητός στους Αψβούργους χάρη στις επιτυχείς προσπάθειες που έκανε για να αποφυλακιστεί ο Μαξιμιλιανός Γ΄ της Αυστρίας, ο ηττημένος υποψήφιος για τον θρόνο της Πολωνίας. Όταν πέθανε ο Πάπας Ιννοκέντιος ΙΑ΄ (1591) συνεστήθη Κονκλάβιο από το Κολλέγιο των Καρδιναλίων στο οποίο παρουσιάστηκαν Καρδινάλιοι απρόθυμοι να ψηφίσουν νέο πάπα εκλεκτό του βασιλιά Φιλίππου Β΄ της Ισπανίας. Ο Ιππόλυτος Αλντομπραντίνι με την βαθιά του πίστη, την εξυπνάδα και τις γνώσεις του εμφανίστηκε ως η καλύτερη επιλογή, εξελέγη ως πάπας Κλήμης Η΄ (30 Ιανουαρίου 1592) με εντολή την ισορροπία των Ευρωπαϊκών υποθέσεων. Ο Κλήμης Η΄ αποδείχτηκε εξαιρετικός πάπας με βαθιά αίσθηση της δικαιοσύνης και δραστήριος, ο πρώτος του στόχος ήταν η απεξάρτηση της Αγίας Έδρας από την Ισπανία.

Αργότερα (1597) προσπάθησε να επιλύσει μια διαφορά ανάμεσα στους Δομηνικανούς και τους Ιησουίτες σχετικά με την Ελεύθερη Θέληση. Η μεγάλη διασημότητα που είχαν οι Ιησουίτες στο εξωτερικό τον εμπόδισε να τους καταδικάσει, εξέδωσε διάταγμα με το οποίο απαγόρευσε οποιαδήποτε συζήτηση με το θέμα. Στο Ιωβηλαίο που ακολούθησε (1600) επισκέφτηκαν την Ρώμη 3.000.000 προσκυνητές. Με την Σύνοδο του Τρεντ (1595) μεγάλο τμήμα της εκκλησίας των Ρουθήνων ενώθηκε με την Αγία Έδρα. Το πιο αξιοσημείωτο γεγονός του πάπα Κλήμη Η΄ ήταν η συμφιλίωση της Ρωμαϊκής εκκλησίας με τον Ερρίκο Δ΄ της Γαλλίας που ασπάστηκε τον Καθολικισμό (25 Ιουλίου 1593). Στην αρχή διατήρησε τις καλές σχέσεις μαζί του αγνοώντας τις αντιρρήσεις των Ισπανών, στην συνέχεια τους άκουσε και τον αφόρισε, με αυτόν τον τρόπο έληξε ο Τριακονταετής Πόλεμος. Στα τέλη της δεκαετίας του 1590 ο Κλήμης Η΄ αρρώστησε από ουρική αρθρίτιδα και καθηλώθηκε σε ένα αναπηρικό καροτσάκι, αρρώστησε αιφνίδια (10 Φεβρουαρίου 1605) και πέθανε τις επόμενες βδομάδες (3 Μαρτίου 1605). Η ταφή του έγινε αρχικά στην Βασιλική του Αγίου Πέτρου, ο Πάπας Παύλος Ε΄ οικοδόμησε αργότερα στην Σάντα Μαρία Ματζόρε ένα Μαυσωλείο στο οποίο μεταφέρθηκαν τα οστά του (1646).

## Παραπομπές



## Πηγές

*Collier, Theodore Freylinghuysen (1911). "Clement s.v. Clement VIII." . In Chisholm, Hugh (ed.). Encyclopædia Britannica. Vol. 6 (11th ed.). Cambridge University Press. p.&nbsp;486.
*Mons. Jouin, "The Holy See and the Jews", from Révue International des Societés, 1918

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 16ου αιώνα